Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 25/12/6601	Banská Bystrica, 26.4.2012
EEČ : 2-45-90-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Banská Bystrica
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v čase okolo 11.50 hod. dňa 29.08.2011 na ulici XXXXX v XXXXX mal u seba v pravom vrecku krátkych nohavíc obálku, v ktorej mal 1 ks polyetylénové vrecko s uzatvárateľnou lištou s obsahom zelenej sušenej rastliny, v danom konkrétnom prípade sa jednalo o rastlinný materiál definovaný ako  rastliny rodu Cannabis-konope o celkovej hmotnosti 0,13 g , s obsahom 21 mg látky THC, čo podľa  odborného vyjadrenia číslo XXXXX, vypracovaného XXXXX, znalkyňou z odboru zdravotníctvo a farmácia, odvetvie toxikológia,  zodpovedá obvyklej jednorázovej dávke  drogy 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ XXXXX - XXXXX uznesením XXXXX zo dňa 04.10.2012 podľa § 206 ods. 1 Tr. por. vzniesol XXXXX, nar. XXXXX obvinenie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 od. 1 Tr. zák., ktorého sa mal obvinený dopustiť na skutkovom základe popísanom vo výrokovej časti tohto uznesenia.  

	Obvinený XXXXX sa ku spáchaniu skutku priznal a uviedol, že dňa 28.08.2011 ho vo večerných hodinách na autobusovej zástavke na ulici XXXXX v XXXXX oslovil neznámy muž a predal mu marihuanu v igelitovom vrecúšku za 5,- Eur.  On si potom šiel tú trávu skryť domov a nasledujúci deň 29.08.2011 šiel na ulicu XXXXX za XXXXX kostolom, aby ju vyfajčil. Myslel, si, že ho tam nikto neuvidí, ale následne tam prišli policajti, ktorým sa priznal, že má marihuanu. Skutok ľutuje a už sa takého činu viac nedopustí. 

	Svedok XXXXX uviedol, že je príslušník PZ a aj s kolegom XXXXX bol vyslaný stálou službou pátrať po nezvestných dievčatách, pričom šli aj na XXXXX ulicu, kde spozorovali neznámeho muža, ktorého legitimovali. Vyzeral dosť nervózne, tak sa ho spýtali, či má pri sebe nejaké veci pochádzajúce z trestnej činnosti a on im následne dobrovoľne vydal polyetylénové vrecko s obsahom zelenej sušenej rastliny, o ktorej uviedol, že sa jedná o marihuanu.

	XXXXX potvrdil výpoveď svedka XXXXX.

	Z odborného vyjadrenia znalkyne z odvetvia toxikológia  vyplynulo, že sa jednalo o rastlinný materiál definovaný ako rastlina rodu Cannabis-konope o celkovej hmotnosti 0,13 g, s obsahom 21 mg látky THC, čo zodpovedá obvyklej jednorázovej dávke  drogy v cigarete, čo teda znamená, že z daného množstva je možné pripraviť 1 obvyklú jednorázovú dávku drogy.

  Zo správ na osobu obvineného bolo zistené, že menovaný bol doposiaľ jedenkrát súdne trestaný v roku 2004, pričom sa na neho hladí akoby nebol odsúdený. V evidencii priestupkov Obvodného úradu XXXXX nemá od roku 2008 žiadny záznam a zo správy o povesti neboli o obvinenom zistené žiadne negatívne skutočnosti.

Vzhľadom k osobe páchateľa a vzhľadom na to, že obvinený sa k svojmu konaniu priznal a horná hranica trestnej sadzby u predmetného trestného činu neprevyšuje 5 rokov, je možné s prihliadnutím na jeho doterajší život a okolnosti prípadu urobiť záver, že podmienečné zastavenie trestného stíhania bude dostačujúce. Pretože obvinený s takýmto spôsobom vybavenia súhlasil, rozhodol som tak,  ako je uvedené vo výrokovej časti tohto uznesenia.

	V zmysle § 216 ods. 2 Tr. por. sa v rozhodnutí o podmienečnom zastavení trestného stíhania určí skúšobná doba na 1 rok 5 rokov. Vzhľadom na stupeň spoločenskej nebezpečnosti konania som určil skúšobnú dobu 1 rok, ktorá začne plynúť dňom právoplatnosti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Stanislav
prokurátor